DIRECȚIA BIODIVERSITATE

 Nr.: DB/140997/13.06.2025

 APROB

 SECRETAR DE STAT

 Dan Ștefan CHIRU

**REFERAT DE APROBARE**

O prioritate majoră în strategia autorității publice centrale pentru protecția mediului este conservarea durabilă a speciilor de floră și faună sălbatice, în conformitate cu prevederile Directivei Consiliului Europei 92/43/CEE privind conservarea habitatelor naturale şi a speciilor de faună şi floră sălbatică.

Prezentul proiect de ordin acordă derogarea pentru capturarea unor exemplare din specii de pești în baza procedurii de acordare a derogărilor de la măsurile de protecție strictă a speciilor de floră și faună sălbatice.

Derogarea este acordată Administrației Naționale „Apele Române”, iar acțiunile de cercetare vizează monitorizarea ihtiofaunei din apele interioare, în baza căreia se face evaluarea stării ecologice a corpurilor de apă, conform obligațiilor Directivei Cadru Apă 2000/60/EC, transpusă în Legea apelor nr.107/1996, cu modificările și completările ulterioare.

La baza elaborării prezentului ordin au stat prevederile art.38 alin.(2) din Ordonanţa de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin Legea nr. 49/2011, cu modificările și completările ulterioare, precum și ale Ordinului ministrului mediului și al ministrului agriculturii, pădurilor și dezvoltării rurale nr. 203/14/2009 privind procedura de stabilire a derogărilor de la măsurile de protecţie a speciilor de floră şi de faună sălbatice.

Derogările se stabilesc de către autoritatea publică centrală pentru protecţia mediului, cu avizul Academiei Române, anual şi ori de câte ori este nevoie, cu condiţia să nu existe o alternativă acceptabilă, iar măsurile derogatorii să nu fie în detrimentul menţinerii populaţiilor speciilor respective într-o stare de conservare favorabilă în arealul lor natural.

La stabilirea derogării au fost întrunite cumulativ condițiile prevăzute la art.1 alin.(3) din Ordinului ministrului mediului și al ministrului agriculturii, pădurilor și dezvoltării rurale nr.203/14/2009 privind procedura de stabilire a derogărilor de la măsurile de protecţie a speciilor de floră şi de faună, respectiv nu există o alternativă acceptabilă, iar măsurile derogatorii nu sunt în detrimentul menținerii populației într-o stare de conservare favorabilă.

Având în vedere fenomenele hidrometeorologice înregistrate în perioada 22-27 mai 2025, în bazinul hidrografic al pârâului Corund, precum și incidentul înregistrat în perimetrul administrat de către S.N.S. - S.A- Sucursala Salina Praid, Primăria Comunei Praid a instituit, cu acordul Prefectului Județului Harghita, prin Hotărâre a Comitetului Local pentru Situații de Urgență stare de alertă pentru perioada 8-22 mai 2025.

În prezent, starea de alertă la nivel local a fost prelungită pentru încă 30 de zile, începând cu data de 7 iunie 2025, ca urmare a infiltrațiilor repetate de apă în galeriile minei Praid și a riscurilor ce derivă din acestea în perimetrul minier.

Aceste evenimente justifică necesitatea aprobării măsurilor propuse prin prezentul ordin cu caracter de urgență, sens în care sunt incidente prevederile art.7 alin.(13) din Legea nr. 52/2003 privind transparenţa decizională în administraţia publică, cu modificările ulterioare.

Ținând cont de cele menționate anterior și având avizul favorabil al Academiei Române, nr. 242/28.05.2025, avizul favorabil al Administrației Parcului Natural Comana, nr. 540/31.03.2025, avizul favorabil al Administrației Parcului Natural Balta Mică a Brăilei, nr. 24/07.04.2025, avizul favorabil al Administrației Parcului Natural Munții Maramureșului, nr. 585/HG/01.04.2025, avizul favorabil al Administrației Parcului Natural Grădiștea Muncelului-Cioclovina, nr. 36/01.04.2025, avizul favorabil al Administrației Parcului Național Cozia, nr. 3/28.03.2025, avizul favorabil al Administrației Parcului Național Cheile Nerei-Beușnița, nr. 2/28.03.2025, avizul favorabil al Consilului Județean Dolj, nr. 1515/06.03.2025, avizul favorabil al Administrației Parcului Național Piatra Craiului, nr. 314/25.03.2025, avizul favorabil al Administrației Parcului Național Domogled-Valea Cernei, nr. 7/11.03.2025, avizul favorabil al Agenției Naționale pentru Arii Naturale Protejate, Direcția Administrarea Geoparcului Platoul Mehedinți nr. 377/13.03.2025, avizul favorabil al Agenției Naționale pentru Arii Naturale Protejate, nr. 11/13.03.2025, avizul favorabil al Administrației Parcului Natural Bucegi, nr. 7/25.03.2025, avizul favorabil al Administrației Parcului Natural Apuseni, nr. 39/01.04.2025, s-a elaborat proiectul de Ordin pentru aprobarea derogării în scopul cercetării științifice pentru unele specii de pești, pe care îl supunem spre aprobare.

Viorel Andrei TUFEANU

Director

Sorina Cristina MARIN

Șef serviciu Biodiversitate-Biosecuritate

 Elaborat: Pasmangiu Ștefan

 Consilier